શ્રી સ્વામિનારાયણ ગુરુકુલ પરિવાર - યુ.કે. અને ગંગા એક્શન પરિવાર - ઋષિકેશ દ્વારા આ કાર્યક્રમ યોજાયો હતો. અક્ષરનિવાસી અરજણભાઈ વેકરીયાની સ્મૃતિમાં એક મિનિટ મૌન રાખવામાં આવ્યું હતું. માનનીય એમ.પી. કિથ વાઝે સ્વાગત પ્રવચનમાં જણાવ્યું હતું કે, જીવન માટે અત્યંત ઉપયોગી જળની સુરક્ષાનો અવસર પાકી ચુક્યો છે. શુદ્ધ જળ પ્રાપ્ત કરવું એ મનુષ્યનો જન્મ સિદ્ધ અધિકાર છે. પરમાત્માએ કોઈ પક્ષપાત વગર બધાને પાણી આપ્યું છે, છતાં આજે લાખો માણસો પાણી વિના વલખા મારે છે. તો સામે પાણીનો અતિશય બગાડ થઈ રહ્યો છે. આ સંદર્ભમાં ઈન્ટરફેઈથ વોટર-બ્લેસીંગ્સનો પ્રોગ્રામ યોજવામાં આવ્યો. તેના યજમાન તરીકે ૩૬૦ એમપી માંથી મને યજમાન બનવાનો અવસર આપ્યો, તેનાથી હું મારી જાતને ભાગ્યશાળી માનું છું. નવ નવ ધર્મના ધર્મગુરુઓ અહીં ઉપસ્થિત રહ્યા તેથી આ સ્થળ સર્વધર્મ સમભાવનું મંદિર થયું હોય એવું લાગે છે.